Aleksander Tuurand

Aleksander Tuurand (25. septembril 1888 Tartu – 5. september 1936 Tallinn) oli eesti teatrikunstnik.

 Elukäik 
Sündinud Tartu linnas käsitöölise pojana, omandas ta üldhariduse kohalikus vene kirikukoolis. Esimesed kunstiteadmised sai ta Rudolf Julius von zur Mühleni juhatusel Tartu Saksa Käsitööliste Seltsi joonistuskoolis. Aastatel 1905–1907 õppis ta Franz von Bazzani juures, kelle soovitusel sai töökoha Vanemuise teatrisse. Aastatel 1909–1910 õppis ta ka Konrad Mäe juures.

Vanemuise toetusel reisis Tuurand 1912. aastal Berliini ning täiendas end seal A. Reimanni kunstikoolis, peamiselt maalikunstnik Paul Leni juures.-t. Aleksander Tuurand. 25 aastat lavadekoraatoriks. - Olion, nr 4, 1932, lk 119. 1914. aasta aprillis naasis tööle Vanemuisesse. Vabadussõja lõppedes 1921. aastal sai Tuurand dekoraatorikoha Tallinna Draamateatris ja 1924. aastast töötas Estonia teatris. Tallinnas elades käis ta korduvalt ennast täiendamas Berliini ja Moskva teatrites.

Aleksander Tuurand sooritas 48-aastaselt Estonia teatris enesetapu ning on maetud Tallinna Metsakalmistule.

 Looming 
Kui Tallinna Draamateater ja Tartu Vanemuine 1924. aastal ühinesid, kutsuti Tuurand Estonia teatrisse tööle. Koos temaga jõudis Estonia lavadekoratsioonidesse ekspressionism. Estonias tehtud tähtsamate töödena väärivad esiletõstmist Hugo Raudsepa "Sinimandria", Shakespeare'i "Mida soovite", Tuurandi esimene dekoratsioon pöördlavale, "Punane veski", "Lindprii", "Hoffmanni lood" jt. Estonias töötatud 12 aasta jooksul valmistas Tuurand aastas dekoratsioonid keskmiselt 20 uuele lavastusele.

 Viited 

Kategooria:Eesti teatrikunstnikud
Kategooria:Metsakalmistule maetud
Kategooria:Sündinud 1888
Kategooria:Surnud 1936